
69.  AARGANG 


NOGLE  BETRAGTNINGER  OVER 
„VISDOMSORDET". 

Af 
Melvin  J.  Ballard  af  de  tolv  Apostles  Quorum. 

Jeg  vil  læse  et  Stykke  af  det  89ende  Kapitel  i  Pagtens  Bog, 
en  Aabenbaring,  der  blev  givet  til  Profeten  Joseph  Smith  i 
Kirtland  den  27.  Februar  1832: 

»Et  Visdomsord  til  Nytte  for  Højpræsternes  Raad,  forsamlet  i 
Kirtland,  for  Kirken  og  ligeledes  for  de  Hellige  i  Zion. 

»Tilsendes  med  Hilsen  —  ikke  som  Befaling  eller  Tvang,  men  ved 
Aabenbaring  og  Visdoms  Ord,  der  viser  Guds  Orden  og  Vilje  an- 
gaaende  de  Helliges  timelige  Frelse  i  de  sidste  Dage. 

»Givet  som  Princip  med  Forjættelse,  afpasset  efter  de  Svages 
Forfatning,  ja  de  Allersvageste  blandt  alle  de  Hellige,  som  er  eller 
kan  kaldes  Hellige. 

»Ser,  sandelig  saa  siger  Herren  til  eder,  paa  Grund  af  de  ond- 
skabsfulde Rænker,  som  er  og  vil  være  i  ondskabsfulde  Menne- 
skers Hjerter  i  de  sidste  Dage,  har  jeg  advaret  eder  og  advarer 
eder  forud  ved  at  give  eder  dette  Visdomsord  ved  Aabenbaring, 

»At  saafremt  nogen  drikker  Vin  eller  stærk  Drik  blandt  eder, 
ser,  det  er  ikke  godt  ej  heller  behageligt  for  eders  Faders  Aasyn; 
ikkun  naar  I   forsamle  eder  for  at  nyde  eders  Sakramenter  for 

ham  Og  ser,  dette  burde  -være  Vin,  ja  ren  Vin  af  Vinstokkens 
Frugt,  af  eders  egen  Tilberedning. 

»Og  atter,  stærke  Drikke  er  ikke  for  Maven,  men  til  at  vaske 
eders  Legemer  med. 

»Og  atter,  Tobak  er  ikke  for  Legemet,  ej  heller  for. Maven,  dem 
er  ikke  til  Nytte  for  Mennesket,  men  det  er  en  Urt  for  udvortes 
Skade  og  alt  sygt  Kvæg,  og  bor  bruges  med  Visdom  og  Omdømme.«' 

Jeg  ønsker  at  paapege  mine  Brødre  og  Søstre,  at  der  i  denne 
Aabenbaring  ikke  findes  noget  som  helst  Argument  af  viden-1 
skabelig  Karakter,  ikke  noget,  der  fremhæver,  hvorfor  de  Ting^1 
som  er  forbudte  deri,  ikke  er  gode  for  Menneskene.  Nøjagtig  som 
Profeternes  Belæringer  i  alle  tidligere  Tider  er  denne  Aabene 
baring  gennem  Profeten  Joseph  Smith.  Ikke  ved  Argumenter 
eller  ved  videnskabelige  Fornuftslutninger,  som  fremholder 
Lærdommens  Rigtighed,  har  Profeterne  lært  Folket,  men  med 
bestemte  klare  Udsagn,  Sandhedsprinciper,  hvis  Rigtighed 
senere  demonstreres.  Profeten  selv  indlod  sig  aldrig  paa  med 
fine  Teorier  at  fastslaa,  hvorfor  Tobak  ikke  var  godt  for  Men- 
nesket. Vor  Herre  Jesus  lærte  paa  samme  Maade:  »Salige  er 
de  rene  af  Hjertet,  for  de  skulle  se  Gud.«  Det  var  tilstrække- 
ligt. Dette  burde  være  tilstrækkeligt  for  Sidste  Dages  Hellige. 
Det  er  paa  Grundlag  af  denne  Aabenbaring,  vi  skal  fore  vor 
Kamp.  Det  glæder  mig  imidlertid,  at  de,  som  har  skænket  Sa- 
gen deres  Opmærksomhed,  har  fremdraget  Beviser  i  Overflod, 
som  alle  viser,  at  Aabenbaringen  er  sand  og  Reglerne  kor- 
rekte, at  de  Ting,  som  Herren  har  befalet  os  ikke  at  bruge, 
virkelig  ikke  er  gode  for  os.  Og  Aabenbaringen  blev  givet,  da 
Menneskeheden  endnu  ikke  vidste,  at  Tobak  var  skadelig. 

Der  er  en  Ting  i  Aabenbaringen,  som  Herren  angiver  som 
Grund  til  sine  Befalinger:  Paa  Grund  af  de  Rænker,  som 
findes  i  Menneskenes  Hjerter  nu,  og  som  vil  findes  herefter, 
advarer  han  os,  for  at  vi  kan  undslippe  Resultatet  af  disse 
Rænker.  I  sidste  Vers  af  Aabenbaringen  findes  dette  vid- 
underlige Løfte  til  os,  hvis  vi  vil  efterkomme  hans  Anord- 
ninger: »Jeg  Herren  giver  dem  (som  holder  denne  Befaling) 

det  Lofte,  at  Dodens  Engel  skal  gaa  dem  forbi  ligesom  Israels 
Born  og  ikke  ihjelslaa  dem.« 

Vi  har  alle  iagttaget  Aabenbaringens  Sandhed.  Gud  vidste, 
hvad  der  fandtes  i  rænkefulde  Menneskers  Hjerter,  og  han  ved, 
hvad  der  findes  der  i  Dag.  Han  ved,  hvad  der  endnu  vil  ske. 
Han  lovede  ikke,  at  Straffedommene  i  de  sidste  Dage  ikke  vilde 
ramme  de  Sidste  Dages  Hellige.  De  fandtes  rundt  om  Israels 
Born,  thi  Menneskene  dode  til  alle  Sider  omkring  dem,  men 
Doden  gik  de  Dore  forbi,  hvis  Dørstolper  var  mærkede  med 
Lammets  Blod.  De  Straffedomme,  som  vil  gore  deres  Host 
blandt  Jordens  Nationer,  skal  ogsaa  finde  Vej  til  de  Sidste 
Dages  Hellige.  De  vil  være  paa  vor  hojre  Haand  og  paa  vor 
venstre,  og  de  vil  gaa  os  forbi,  hvis  vi  holder  Herrens  Anord- 
ninger og  derved  bliver  modstandsdygtige.  Dette  gik  saa  tyde- 
ligt op  for  mig  under  den  forste  Influenzaepidemi  for  to  Aar 
siden.  Paa  mine  Besog  til  Hospitalerne  i  Nordvest  horte  jeg 
af  Lægerne,  og  deres  Optegnelser  viste  det  samme,  at  naar- 
somhelst  den  spanske  Syge  angreb  en  stærk  Roger,  var  der 
ikke  noget  Haab  for  ham.  Han  havde  ingen  Modstandskraft. 
Hans  Lunger  var  saa  svækkede,  at  de  ikke  kunde  overvinde 
Virkningen  af  Sygdommen,  og  Resultatet  blev,  at  Dødelig- 
heden blandt  denne  Klasse  Mennesker  var  storre  end  i  nogen 
som  helst  anden.  Jeg  har  besogt  Sanatorier,  hvor  Ofrene  for 
den  hvide  Pest,  Ofrene  for  Tuberkulosen,  opholder  sig,  og  vi 
har  fastslaaet,  at  i  mange  Tilfælde  er  Sygdommen  opstaaet 
paa  Grund  af  Svækkelse  i  Lungerne  foraarsaget  ved  Ryg- 
ning. 

Foruden  alle  de  Grunde,  andre  har  til  ikke  at  ryge  Tobak, 
har  vi  tillige  Herrens  Befalinger,  og  hvad  os  angaar,  burde  vi 
være  villige  til  at  afholde  os  fra  Brugen  af  Tobak,  fordi  Her- 
ren har  forbudt  det.  Nogle  af  vore  Brodre  og  Sostre  synes  at 
undskylde  sig  med,  at  Herren  ikke  direkte  udtalte  det  som  en 
Befaling,  men  for  .  mig  har  Visdomsordet  en  Befalings 
Styrke,  thi  andet  Vers  erklærer,  at  denne  Aabenbaring  er 
givet  for  at  vise  Guds  Vilje  med  Hensyn  til  de  Helliges  time- 

lige  Frelse  i  de  sidste  Dage.  Hvis  Visdomsordet  er  Guds  Vilje, 
er  det  lige  saa  bindende  for  mig  som  Medlem  af  denne  Kirke, 
som  en  Befaling  fra  Herren  vilde  være,  thi  hvorledes  kan  jeg 
undskylde  mig,  naar  Herren  gør  mig  bekendt  med  sin  Vilje, 
og  jeg  ringeagter  den?  Der  staar  i  Skriften,  at  den,  som  ken- 
der Mesterens  Vilje  og  ikke  gør  den,  skal  blive  slaaet  med 
mange  Hug,  og  det  Ansvar  at  have  kendt  Guds  Vilje  hviler 
paa  Kirkens  Medlemmer,  og  vi  kan  ikke  undskylde  os,  der 
er  ingen  Undskyldning  for  os  paa  Dommens  Dag  ved  at  prøve 
paa  at  sige:  »Du  befalede  mig  det  ikke  Herre.«  Han  kund- 
gjorde sin  Vilje,  og  det  er  nok.  Herren  har  selv  sagt,  at  den, 
som  venter  at  blive  befalet  i  alle  Ting,  er  en  efterladen  Tje- 
ner. Menneskene  burde,  selv  om  de  ikke  kender  Guds  Vilje, 
søge  at  udføre  mange  Retfærdighedsgerninger.  Nu  da  vi  ken- 
der, hvad  Guds  Vilje  er,  er  der  ingen  Undskyldning  for  os. 
Det  Ansvar  hviler  paa  os,  at  vi  kender  Guds  Vilje,  og  hvis  vi 
ikke  tager  Hensyn  til  den,  vil  vi  modtage  »mange  Hug«. 

Jeg  foler,  at  vi  burde  svare  som  Adam,  da  der  ved  en  vis 
Lejlighed  blev  befalet  ham  at  bygge  et  Alter  og  opsende 
Offer  til  Herren.  Han  gjorde  det.  Og  da  Englen  kaldte  paa 
ham,  da  han  opsendte  Offer,  og  spurgte:  »Hvorfor  gør  du 
dette?«  gav  Adam  det  ophøjede  og  sublime  Svar:  »Jeg  ved  det 
ikke,  men  Gud  har  befalet  det.«  Det  var  nok  for  ham.  Det 
burde  være  nok  for  enhver  Sidste  Dages  Hellig,  at  Herren  har 
befalet  det,  og  vi  er  ikke  ladt  i  Mørke  med  Hensyn  til  Vis- 
dommen af  Befalingen,  nej  de  Oplysninger,  som  senere  er 
kommet  til,  viser  tydeligt  Skadeligheden  af  at  nyde  de  Ting, 
som  Herren  har  forbudt. 

(Fortsættes). 


Til  Nag  mit  Hjerte  intet  Husrum  ejer,  - 
Jeg  sorger  gerne  for  en  bedre  Lejer. 

Christian  Winther. 

EN  LILLE  HISTORIE 

FRA 

DR.  MAESERS  LIV. 

I  et  af  de  sidste  Aar,  Karl  G.  Maeser  levede,  horte  jeg  ham 
fortælle  en  rorende  lille  Historie  fra  sit  eget  Liv,  en  lille  Hi- 
storie, som  jeg  aldrig  vil  glemme,  og  som  ofte  har  hjulpet 
mig  gennem  trange  Tider. 

Begivenheden  foregik  i  hin  mindeværdige  Uge  i  Efteraaret 
1875,  da  det  nu  saa  vidt  beromte  »Brigham  Young  Universi- 
tet« blev  grundlagt.  Præsident  Young  havde  beskikket  den 
tilbageholdne,  men  intelligente  og  i  Undervisningsfaget  saa 
fremragende  Udlænding  Karl  G.  Maeser  til  at  indfore  og 
bringe  i  Anvendelse  et  fuldstændig  nyt  og  vanskeligt  Opdra- 
gelsessystem,  hvis  omfattende  Plan  gik  ud  paa  at  indprente 
de  studerende  sande  Religionsprincipper  og  en  sund  Moral, 
saavel  som  at  give  dem  deres  videnskabelige  Uddannelse. 
Forst  af  alt  skulde  de  lære  at  tro  paa  et  ledende  Forsyn  — 
som  den  store  Grundlægger  og  Profet  udtrykte  sig:  »Selv  Arit- 
metik skulde  ikke  læres  uden  Guds  Aand«. 

Til  Udforeisen  af  dette  store  Formaal  havde  Dr.  Maeser  nu 
viet  hele  sit  Hjerte  og  alle  sine  Evner. 

Da  den  forste  Uges  Arbejde  nærmede  sig  sin  Ende,  og  den 
unge  Leder  netop  var  begyndt  at  forstaa,  hvilket  kæmpe- 
mæssigt Arbejde  han  havde  taget  sig  paa,  kom  der  et  foruro- 
ligende Budskab  fra  hans  Chef  og  aandelige  Leder.  Budskabet 
var,  at  Brigham  Young  i  Lobet  af  tre  Dage  vilde  komme  og 
se  paa  de  skrevne  Planer  til  det  sublime  Projekts  Udførelse. 
Da  han  fortalte  Historien,  tilstod  den  gamle  Mand,  at  han 
endnu  ikke  havde  udkastet  Planer  til  Arbejdet.  Hvor  inter- 
esseret, enthusiastisk  og  besluttet  han  end  var,  havde  han  dog 
endnu  ikke  faaet  udtænkt  og  planlagt  netop,  hvorledes  han 
vilde  udføre  det  altsammen. 

Det  var  Fredag  Aftenen,  at  Præsidentens  Budskab  kom, 
og  vor  kære  gamle  Mester  forsikrede  os,  at  han  gik  hjem  med 

et  tungt  Hjerte.  Hele  Natten  sad  han  ved  sit  Skrivebord  og 
provede  paa  at  fæstne  sine  Planer  til  Papiret,  provede  paa  at 
gribe  de  himmelfodte  Ideer,  der  fo'r  forbi  som  lysende  Glimt 
i  hans  indre  Bevidsthed,  og  forme  dem  til  et  forstaaeligt  og 
systematisk  Udkast  af  den  Fremgangsmaade,  han  agtede  at 
anvende,  men  forgæves;  hans  besværlige  Arbejde  ledte  ikke 
til  noget  Resultat.  Da  Morgenrøden  kiggede  ind  gennem  Vin- 
duerne til  ham,  havde  han  endnu  ikke  begyndt.  Den  følgende 
Dag,  Lørdag,  tilbragtes  med  Forsøg  paa  at  fange  den  Plan, 
som  svævede  saa  flygtig  og  ugribelig  i  Luften  foran  ham.  Han 
gik  frem  og  tilbage  over  Gulvet,  han  hang  over  sit  Skrive- 
bord, men  forgæves;  Tusmørket  kom,  og  endnu  havde  han 
intet  naaet.  Lordag  Nat  blev  en  Gentagelse  af  Natten  før,  og 
gennem  hele  den  lange  Sabbath  arbejdede  hans  trætte  Hjerne 
i  det  samme  resultatløse  Spor.  Da  Natten  hin  uforglemmelige 
Sondag  sænkede  sig  over  Br.  Maeser,  sænkede  samtidig  sort 
Fortvivlelse  sig  over  hans  Hjerte.  I  Morgen  vilde  hans  Over- 
ordnede komme,  og  hvorledes  skulde  han  kunne  se  sin  store 
General  i  Øjnene  og  indrømme,  at  han  har  kommet  til  Kort? 

Fuldstændig  nedbøjet  af  Fortvivlelse  kastede  han  sig  paa 
sine  Knæ  og  anraabte  sin  Gud: 

»O  Fader!«  bad  han  paa  den  smukke  ydmyge  Maade,  som 
kendetegner  ham.  »Vis  mig  den  rigtige  Maade!  Hjælp  mig  at 
forme  Planerne  til  dette  store  Arbejde,  thi  jeg  kan  ikke  selv.« 

Med  det  samme  blev  den  tunge  Byrde  lettet  fra  hans  Hjerte, 
og  det  var  næsten,  som  om  en  Stemme  sagde  til  ham:  »Broder 
Maeser,  hvorfor  har  du  ikke  bedt  for?«  Han  forsikrede  os,  at 
som  direkte  Svar  paa  hans  Bon  stod  med  det  samme  Planen 
klart  og  tydeligt  for  ham,  og  han  sprang  til  sit  Skrivebord  og 
skrev.  I  Lobet  af  en  Time  eller  to  havde  han  det  hele  i  Or- 
den. 

Og  de,  som  nød  godt  af  det  uvurderlige  System  —  efter 
deres  egen  Stræben  og  deres  Evner  —  ved,  hvor  udmærket  det 
var  lagt  til  rette.  De,  som  har  prøvet  at  følge  det,  ved,  at  Gud 
viste  ham  den  rette  Maade.  I  min  Erindring  genkalder  jeg 

den  Ynde  og  Simpelhed,  med  hvilken  vor  kære  Broder  Maeser 
fortalte  denne  lille  Historie,  og  jeg  horer  endnu  en  Gang  hans 
Stemme  skælve,  idet  han  paalagde  os  »altid  at  bede  til  Fader 
forst«.  (Fra  »Improvement  Era«.) 


SPARSOMMELIGHED. 

Tale  af 

Heber  J.  Grant. 

Jeg  har  lige  fra  Brigham  Youngs  Dage  indtil  nu  hort  Fol- 
kets Ledere  tilraabe  de  Hellige,  at  de  skulde  leve  efter  deres 
Midler,  at  de  skulde  være  sparsommelige,  at  de  skulde  lære 
at  holde  igen. 

Jeg  har  hørt  Præsident  Lyman  sige  til  Folket  Gang  paa 
Gang,  at  hvis  de  kun  vilde  spare  og  lægge  i  det  mindste  ti 
Øre  til  Side  af  hver  Krone,  de  tjente,  vilde  de,  naar  Livets 
Kamp  var  til  Ende,  være  sikker  paa  at  være  i  betryggende 
okonomiske  Omstændigheder. 

Den,  som  tjener  fem  Hundrede  Kroner  om  Maaneden,  men 
giver  fem  Hundrede  og  ti  ud,  er  sikker  paa  en  Gang  at  staa 
over  for  Fallitten,  sikker  paa  at  miste  Tiltro  og  Ære  i  hvilken 
som  helst  By.  Men  den,  som  kun  tjener  fire  Hundrede  Kroner, 
men  giver  tre  Hundrede  og  halvfems  ud,  er  den,  som  vil 
skabe  sig  en  Kariére  i  Livet. 

James  J.  Hill,  der  er  en  af  de  største  Finansmænd,  som 
Amerika  har  fostret,  sagde:  »Notér  enhver,  som  ikke  lærer  at 
spare  og  holde  igen,  som  okonomisk  mislykket.« 

Næsten  alle  de,  som  har  gjort  sig  bemærket  i  Forretnings- 
livet i  finansiel  Henseende,  lærte  at  spare  i  deres  Ungdom. 
Jeg  tror,  at  Komfort  og  Lykke  venter  dem,  der  lærer  at  leve 
efter,  hvad  de  tjener! 

FORSINKEDE  EMIGRANTER  I   1856. 

(Sluttet.) 

I  de  næste  fireogtyve  Timer  herskede  Forvirring  i  sin 
hojeste  Potens  omkring  Devils  Gate.  Kvæg  brolede,  Muldyr 
skrydede,  Mænd  raabte,  og  Kvinder  og  Born  græd,  hvorhen 
man  saa.  Vogne,  Trækvogne,  Heste,  Kvæg,  Muldyr,  Skrammel, 
Sengetøj  o.  s.  v.  altsammen  i  en  stor  Forvirring.  Hvad  der 
skulde  ske,  maatte  ske  hurtigt,  da  Provianten  var  omtrent  ud- 
tomt, og  der  var  ikke  nogen  Udsigt  til  Hjælp,  for  der  var  sendt 
Bud  til  Kirkens  Autoriteter,  og  de  var  mere  end  tre  Hundrede 
Mile  borte.  De  unge  Mænd  i  Undsætningskompagniet  var  saa 
overlæssede  med  Arbejde,  at  de  næsten  hverken  vidste  ud 
eller  ind. 

Om  Morgenen  den  3.  November  sendte  Kaptajn  Grant  med 
Kurer  følgende  Bud  til  Præsident  Brigham  Young: 

»Der  er  ingen  Grund  for  mig  til  at  prove  paa  at  beskrive 
disse  Menneskers  Tilstand,  thi  De  vil  erfare  alt  af  Deres  Son 
Joseph  og  af  Broder  Garr,  som  er  Overbringerne  af  dette  Bud- 
skab. De  kan  forestille  Dem  fem  å  seks  Hundrede  Mænd, 
Kvinder  og  Børn,  der  er  afkræftede  af  at  drage  Trækvogne 
gennem  Dynd  og  Sne,  og  som  besvimer  langs  Kanten  af  Vejen. 
Børnene  græder  af  Kulde,  deres  Lemmer  er  stivfrosne  og  deres 
Fødder  bloder,  og  nogle  af  dem  er  uden  Klæder  til  at  beskytte 
sig  mod  Frosten.  Synet  er  for  meget  selv  for  de  stærkeste  af 
os,  men  vi  hænger  i  og  gor  vor  Pligt  uden  at  tvivle  og  uden 
at  tabe  Modet.  Vort  Selskab  er  for  lille  til  at  kunne  yde  megen 
Hjælp.  Vor  Bistand  er  kun  som  en  Draabe  i  Havet  mod,  hvad 
der  tiltrængtes.  Jeg  tror  ikke,  at  mere  end  en  Trediedel  af 
Martins  Kompagni  vil  være  i  Stand  til  at  gaa  længere.  De  kan 
synes,  at  dette  er  Overdrivelse,  men  det  er  ikke  desto  mindre 
sandt.  Nogle  af  Emigranterne  er  ved  godt  Mod,  medens 
mange  er  som  Børn  og  forstaar  ikke,  hvad  de  er  stillet  over 
for. 

Jeg  har  aldrig  for  været  saa  interesseret  i  nogen  Mission, 
som  jeg  er  blevet  kaldet  til  at  udføre,  som  i  denne,  og  alle 
mine  Kammerater  siger  det  samme.  Vi  har  bedt  uden  Af- 
ladelse, og  Herrens  Velsignelse  har  været  med  os. 

Broder  Charles  F.  Decker,  som  har  rejst  denne  Vej  49 
Gange,  erklærer,  at  han  aldrig  tidligere  har  set  saa  megen 
Sne  paa  Sweetwater,  som  der  er  i  Aar. 

Broder  Hunts  Kompagni  er  to  Dagsrejser  bag  efter  os,  og 
Cyrus  H.  Wheelock  og  nogle  af  de  andre  Brodre  er  hos  dem. 
Vi  vil  prove  paa  med  Herrens  Hjælp  at  bevæge  os  frem  mod 
Dalen  hver  Dag,  selv  om  vi  vil  blive  nodt  til  at  kaste  Sneen 
for  at  gore  det.  Jeg  har  aldrig  set  de  unge  vise  en  saadan 
Energi  og  Tro  som  paa  denne  Tur.« 

Efter  ti  Dages  haard  Rejse  over  ufremkommelige  Veje  kom 
Joseph  A.  Young  og  Abel  Garr  til  Salt  Lake  City  stive  og  ud- 
mattede og  afleverede  øjeblikkelig  deres  vigtige  Budskab  til 
Præsident  Brigham  Young,  hvorefter  de  hengav  sig  til  vel- 
fortjent Hvile. 

V. 

At  beskrive  Tilstandene  og  Forholdene  omkring  det  gamle 
Fort  i  Devils  Gate  hine  Dage  i  November  1856  vilde  blive  et 
vanskeligt  Hverv.  Ca.  25  af  de  ni  Hundrede  Emigranter,  som 
var  ankommet  dertil  siden  den  2.  i  Maaneden,  var  allerede 
dode,  og  andre  stredes  med  Doden.  Deres  Proviant  var  næsten 
udtomt,  og  der  var  ikke  nogen  Udsigt  til  Hjælp.  Sneen  laa 
gennemsnitlig  atten  Tommer  højt,  og  Vejret  var  bitterlig 
koldt.  Foderet  var  knapt,  og  Kvæget  døde.  Brænde  var  om- 
trent utilgængeligt,  og  de  mere  svage  blandt  de  Hellige  frøs 
bogstavelig  talt  ihjel.  Hvis  der  ikke  blev  taget  øjeblikkelige 
Forholdsregler  til  at  afhjælpe  Situationen,  vilde  alle  som  een 
omkomme. 

Kaptajn  Grant,  som  klart  indsaa,  hvorledes  Sagerne  stod, 
befalede  sine  Mænd  at  optage  Rejsen  mod  Vest  med  Martins 
Kompagni,  selv  om  de  ikke  naaede  andet  end  at  finde  en  bedre 

Lejrplads  med  Adgang  til  Foder  og  Brænde.  De,  som  ikke 
kunde  gaa,  blev  stoppet  ind  i  de  overlæssede  Vogne,  og  Resten 
asede  bagefter  med  deres  Trækvogne,  saa  godt  de  kunde. 

Da  de  kom  til  det  forste  Vadested  over  Sweetwater,  Vest  for 
Devils  Gate,  fandt  de  Strommen  fuld  af  Drivis,  saa  den  var 
farlig  at  gaa  over  paa  Grund  af  Vandets  rivende  Lob.  Vognene 
kom  dog  godt  over  og  kørte  videre,  til  de  kom  til  en  lun  Lejr- 
plads, hvor  de  slog  sig  ned  for  Natten  og  gav  sig,  efter  at  have 
begravet  flere  som  var  dode  i  Lobet  af  Dagen,  til  at  gore  alt 
i  Stand  til  at  modtage  de,  der  kom  efter,  og  som  kunde  ventes 
hvert  Øjeblik. 

Da  de,  som  korte  Trækvognene,  kom  til  Bredden  af  den  for- 
rædderiske  Strom,  nægtede  de  at  gaa  videre,  da  de  forstod, 
hvad  det  vilde  betyde  for  dem,  om  de  gjorde  det,  thi  Vandet 
vilde  paa  sine  Steder  gaa  dem  til  midt  paa  Livet,  og  der  var 
mere  end  hundrede  Fod  over.  At  gaa  over  denne  Bjergstrøm 
betod  for  dem  i  den  Tilstand,  de  var  i,  intet  mindre  end  Selv- 
mord, og  de  huskede,  at  næsten  en  Sjettedel  af  deres  Tal 
maatte  lide  Døden  ved  at  gaa  over  North  Platte  for  otte  Dage 
siden.  De  ventede  ikke,  at  nogen  Magt  paa  Jorden  kunde 
bringe  dem  levende  fra  dette  Sted,  og  de  mente  som  saa,  at 
hvis  de  skulde  dø  alligevel,  var  det  unødvendigt  at  øge  deres 
Lidelser  ved  en  saa  halsbrækkende  Gerning  som  at  vade  over 
denne  Isstrøm.  De  havde  vandret  Hundreder  af  Mile  over  en 
næsten  vejlos  Ørken  og  slæbt  deres  tunge  Trækvogne  med  og 
skulde  nu  efter  at  have  bragt  saa  kolossale  Ofre  for  Sand- 
hedens Sag  lade  deres  Liv  paa  en  saa  frygtelig  Maade.  De 
blev  grebne  af  Skræk  og  anraabte  Herren  om  Hjælp,  men  fik 
intet  Svar. 

Efter  i  Fortvivlelse  at  have  opgivet  alt  Haab,  efter  at  alle 
Veje  syntes  lukkede,  kom  tre  attenaarige  Knøse  af  Undsæt- 
ningskompagniet  dem  til  Hjælp  og  bar  til  Forbavselse  for  alle 
dem,  der  var  Vidne  dertil,  næsten  hvert  eneste  Medlem  af  det 
hjemsøgte  Kompagni  over  den  isfyldte  Flod.  Deres  Anstren- 
gelser var  saa  frygtelige,  og  det,  de  udsatte  sig  for,  saa  farligt, 

at  alle  tre  i  deres  senere  Aar  døde  af  Følgerne.  Da  Præsident 
Brigham  Young  horte  om  denne  heltemodige  Handling,  græd 
han  som  et  Barn  og  erklærede  senere  offentlig,  »den  Hand- 
ling alene  vil  sikre  Allen  Huntington,  Georg  W.  Grant  og  Da- 
vid P.  Kimball  en  evigvarende  Frelse  i  Guds  celestiale  Rige  i 
Verdener  uden  Ende.« 

Om  Eftermiddagen  den  9.  November  blev  de  bedste  Okser, 
som  var  tilbage  ved  Devils  Gate,  spændt  for  40  tomme  Vogne, 
og  Vognene  blev  belæssede  med  Emigranter  og  disses  Bagage, 
hvorpaa  et  nyt  Tog  begav  sig  mod  Vest.  De  slog  Lejr  paa 
samme  Sted  som  Brodrene  i  det  forste  Tog.  Tre  af  Undsæt- 
ningskompagniet  og  sytten  af  Kørerne  i  Vogntoget  blev  tilbage 
ved  Devils  Gate  for  at  passe  paa  det  efterladte  Gods  og  Vog- 
nene. Al  den  Proviant,  som  kunde  undværes,  og  saa  meget  af 
Kvæget,  som  ikke  kunde  gaa  længere,  blev  ladt  tilbage  til  dem 
at  leve  af. 

Næste  Morgen  tog  Hodgetts  og  Hiints  Vogne  alle  de  Emi- 
granter op,  som  ikke  længere  kunde  gaa,  og  fortsatte  fremad, 
medens  de  ovrige  fulgte  efter.  Dermed  var  Trækvognene  ude 
af  Sagaen  for  det  Aar;  Vognene  havde  nu  taget  deres  Plads. 

Om  Aftenen  den  11.  fandtes  Provianten  at  være  næsten  ud- 
tomt, og  intet  Tegn  til  Hjælp  var  at  se.  Et  halvt  Dusin  Døds- 
fald eller  mere  indtraf  daglig,  og  selv  de  stærkeste  af  Emi- 
granterne begyndte  at  tabe  Modet.  Sneen  fog,  og  bidende  koldt 
var  det.  Ikke  et  Ord  fra  Dalen  havde  naaet  til  Kaptajn  Grant, 
siden  han  tog  hjemme  fra  for  36  Dage  siden,  og  med  mindre 
han  fik  Hjælp  med  det  allerførste,  vilde  denne  Del  af  Landet 
blive  en  sand  Kirkegaard. 

Lige  før  Solnedgang  saas  en  mørk  Plet  i  det  Fjerne  at  be- 
væge sig  hen  mod  dem  gennem  den  dybe  Sne.  Den  blev  an- 
slaaet  til  at  være  et  vildt  Dyr  af  en  eller  anden  Slags.  Til  at 
begynde  med  blev  der  kun  skænket  den  liden  Opmærksomhed, 
men  som  den  kom  nærmere,  blev  alle  Øjne  rettet  mod  den. 
Den  antog  nu  Form  af  en  Mand  og  to  Heste,  og  nu  kan  det 
nok  være,  Lejren  blev  opmærksom.  Alle  var  spændt  til  det 

yderste,  og  inden  længe  var  deres  Forbavselse  fuldkommen, 
thi  Ephraim  K.  Hanks,  Kongen  for  alle  Spejdere,  stampede 
ind  i  Lejren  med  to  Heste  fuldt  læssede  med  Boffelkød. 

(Her  folger  nu  Ældste  Hanks  Historie.  Den  er  i  mange  Til- 
fælde bekræftet  af  Folk,  som  kendte  til  de  omtalte  Begiven- 
heder:) 

»Jeg  var  nede  ved  Provo  for  at  fiske  og  folte  en  Tilskyn- 
delse til  at  drage  til  Salt  Lake,  men  af  hvilken  Grund  vidste 
jeg  ikke.  Paa  Vejen  dertil  overnattede  jeg  hos  Gurney  Brown 
i  Draper.  Da  jeg  var  noget  udmattet  efter  den  haarde  Dags 
Rejse,  gik  jeg  tidligt  til  Ro,  og  som  jeg  laa  lysvaagen  i  min 
Seng,  horte  jeg  en  Røst  kalde  mig  ved  Navn  og  derpaa  sige: 
»Trækvognsfolkene  er  i  Nod  og  behover  din  Hjælp;  vil  du  drage 
ud  og  hjælpe  dem?«  Jeg  vendte  mig  ojeblikkelig  i  den  Ret- 
ning, hvorfra  Røsten  lød,  og  saa  en  Mand  af  almindelig  Hojde 
i  Stuen.  Uden  Betænkning  svarede  jeg:  »Ja,  jeg  skal  nok  drage 
af  Sted.«  Jeg  vendte  mig  derpaa  for  at  sove,  men  han  havde 
kun  sovet  nogle  Minutter,  da  Røsten  lød  for  anden  Gang  og 
gentog  næsten  de  samme  Ord  som  for.  Mit  Svar  var  det 
samme.  Dette  gentog  sig  for  tredie  Gang. 

Da  jeg  vaagnede  næste  Morgen,  sagde  jeg  til  Broder  Brown: 
»Trækvognsfolkene  er  i  Nød,  og  jeg  har  lovet  at  drage  ud  og 
hjælpe  dem.« 

Efter  Frokost  skyndte  jeg  mig  til  Salt  Lake  og  ankom  der- 
til Lørdagen,  før  der  blev  kaldet  paa  Frivillige  til  at  drage  ud 
og  hjælpe  det  sidste  Trækvognskompagni  ind.  Da  nogle  af 
Brodrene  svarede  paa  Kaldet  ved  at  sige,  at  de  vilde  kunne 
tage  af  Sted  i  Løbet  af  et  Par  Dage,  rejste  jeg  mig  og  sagde, 
at  jeg  var  parat  til  at  rejse  med  det  samme.« 

Næste  Dag  drog  jeg  af  Sted  Øst  paa  over  Bjergene  med  en 
let  Vogn  ganske  alene.  Omtrent  ti  Mil  Øst  for  Green  River 
mødte  jeg  en  Del  Vogne,  der  var  blevet  sendt  ud  for  at  und- 
sætte de  forsinkede  Kompagnier,  men  var  vendt  om  paa 
Grund  af  den  dybe  Sne.  De,  som  kørte  dem,  var  kommet  til 
den  Slutning,  at  baade  Emigranterne  og  de  sytten  Helte,  som 

var  draget  dem  til  Undsætning,  var  omkomne,  og  de  havde 
ikke  i  Sinde  at  risikere  deres  eget  Liv  ved  at  kore  længere. 

Jeg  forsynede  mig  med  alt,  hvad  jeg  trængte  til,  og  fortsatte 
fremad.  Lige  for  jeg  naaede  South  Pass,  blev  jeg  overfaldet 
af  en  af  de  værste  Storme,  jeg  nogensinde  har  været  ude  for. 
Nær  ved  Toppen  kom  jeg  til  en  Vogn,  der  var  delvis  ladet 
med  Proviant  og  under  Opsigt  af  Redick  N.  Allred.  Efter  at 
have  undt  mig  den  nødvendige  Hvile,  sikrede  jeg  mig  en  op- 
sadlet Hest  og  et  Lastdyr  af  ham  og  fortsatte  fremad  i  Sne  til 
Livet. 

Efter  at  have  rejst  en  Dag  eller  to  mødte  jeg  Joseph  A. 
Young  og  en  af  Garr's  Sonner  paa  Vej  til  Salt  Lake  med  vig- 
tige Budskaber  til  Præsident  Brigham  Young.  Næste  Aften, 
da  jeg  gjorde  mit  Natteleje  i  Stand,  tænkte  jeg  paa,  hvor  rart 
det  vilde  være  at  have  et  Boffelskind  at  ligge  paa  og  noget 
fersk  Kød  til  Aften.  Jeg  knælede  ned  og  bad  Herren  om  at 
sende  mig  en  Bøffel.  Tænk  Eder  min  Forbavselse,  da  jeg  ved 
at  se  op  saa  en  stor  fed  Boffel  50  Yards  fra  min  Lejr.  Saa  hur- 
tigt, som  jeg  kunde  faa  fat  paa  min  Bosse,  skod  jeg  den  ved 
første  Skud.  Efter  at  have  spist  saa  megen  Tunge  og  Morbrad, 
som  mit  Hjerte  begærede,  lagde  jeg  mig  til  Ro,  mens  min  Hest 
maatte  nøjes  med  Sagebrush. 

Næste  Dag  naaede  jeg  Ice  Spring  Bench  omtrent  60  Mil 
Vest  for  Devils  Gate  og  fældede  en  anden  fed  Boffel.  Jeg  skar 
Kødet  i  lange  Strimler  og  læssede  det  paa  mine  Heste.  Jeg 
drog  videre  til  hen  imod  Aften,  da  jeg  i  det  Fjerne  saa  lige- 
som en  sort  Streg  i  Sneen.  Da  jeg  nærmede  mig,  syntes  den  at 
bevæge  sig,  og  saa  vidste  jeg,  hvad  det  var. 

Ved  Solnedgang  naaede  jeg  det  hjemsøgte  Trækvognskom- 
pagni,  og  det  Syn,  som  mødte  mig,  var  nok  til  at  rore  selv 
den  haardeste.  Disse  stakkels  Menneskers  udsultede  og  ud- 
tærede Legemer  og  ødelagte  Udseende  kan  aldrig  udslettes  af 
mine  Tanker.  De  strømmede  sammen  om  mig,  og  en  eller 
anden  sagde:  »Aa  giv  mig  lidt  Kød  til  mine  sultne  Børn.« 
Skælvende  Drenge  med  Taarer  strømmende  ned  ad  Kinderne 


294 

raabte:  »Giv  mig  lidt  Herre,«  og  saaledes  videre.  Paa  mindre 
end  ti  Minutter  var  alt  Kodet  borte,  og  kort  efter  spiste  alle 
Bisonkod  med  et  Udtryk  af  Velbehag,  som  det  gjorde  en  godt 
at  se  paa. 

I  Lobet  af  Aftenen  kom  en  Kvinde  forbi  Ilden,  hvor  jeg  sad, 
og  syntes  at  være  i  stor  Nod.  Af  Nysgerrighed  fulgte  jeg  hende 
til  Daniel  Tylers  Telt,  der  laa  et  Stykke  borte.  Hun  bad  ham, 
om  han  ikke  vilde  komme  og  salve  hendes  syge  Mand.  Broder 
Tyler  fulgte  med  hende,  men  da  han  saa  Manden,  sagde  han: 
»Jeg  kan  ikke  administrere  til  en  dod  Mand,«  og  vendte  til- 
bage til  sit  Telt,  da  han  var  nær  ved  at  være  syg  selv.  Jeg  gik 
over  til  Lejrilden,  hvor  Kaptajn  Grant  og  Heber  P.  Kimball 
sad,  og  bad  dem  om  at  bistaa  mig  nogle  Minutter,  hvilket  de 
indvilligede  i.  Vi  vaskede  Manden  fra  Hoved  til  Fod  med 
varmt  Vand  og  salvede  ham  saa.  Under  Salvningen  befalede 
jeg  ham  i  Jesu  Kristi  Navn  at  aande  og  leve.  Virkningen  var 
omtrent  øjeblikkelig,  og  han  satte  sig  straks  op  i  Sengen  og 
sang  en  Sang.  Hans  Kone  var  saa  ude  af  sig  selv  af  Glæde, 
at  hun  lob  hele  Lejren  igennem,  idet  hun  raabte:  »Min  Mand 
var  dod,  men  den  Mand,  som  bragte  Kødet,  har  helbredet 
ham.« 

Begivenheden  vakte  almindelig  Opsigt  i  hele  Lejren,  og 
mange  af  dem,  som  før  var  fortvivlede,  fik  nyt  Mod  fra  samme 
Ojeblik.  Efter  det  blev  største  Delen  af  min  Tid  anvendt  til  at 
se  efter  de  syge  og  lidende.  Somme  Dage  salvede  og  admini- 
strerede jeg  til  saa  mange  som  et  eller  to  Hundrede,  og  i 
Snese  af  Tilfælde  var  øjeblikkelig  Helbredelse  Følgen. 

Til  Trods  for  alle  disse  vidunderlige  Tilkendegivelser  af 
Guds  Kraft  mistede  mange  af  de  Hellige  deres  Lemmer  enten 
helt  eller  delvis.  Mange  vaskede  jeg  med  varmt  Vand,  til  de 
frosne  Dele  faldt  af,  og  jeg  maatte  klippe  Kødstrimlerne  over 
med  min  Saks.  Nogle  mistede  Tæer,  andre  Fingre  og  atter 
andre  hele  Hænder  eller  Fødder.  En  Kvinde  mistede  begge 
sine  Ben  til  Knæerne. 

Nåar  Kompagniet  Dag  efter  Dag  var  paa  Marsch,  forlod  jeg 

Vejen  med  mit  Lastdyr  og  gik  paa  Jagt.  Paa  disse  Ture  ned- 
lagde jeg  mange  Bofler  og  uddelte  Kodet  blandt  de  sultende 
Hellige.  Det  mest  mærkelige  ved  det  var,  at  jeg  havde  rejst 
samme  Vej  mere  end  halvtredsindstyve  Gange  for  og  aldrig 
tidligere  set  saa  mange  Bøfler  i  den  Del  af  Landet.  Der  var 
ikke  een  i  Kompagniet,  uden  han  jo  troede,  at  Herren  havde 
sendt  dem  som  Svar  paa  Bon.« 

Den  17.  blev  Emigranterne  fyldte  med  Glæde  ved  at  mode 
William  H.  Kimball  i  Spidsen  for  et  andet  Undsætningskom- 
pagni.  Man  vil  huske,  at  Ældste  Kimball  tog  Ledelsen  af  Wil- 
lies  Kompagni  ved  Rocky  Ridge  og  førte  det  til  Dalen.  Efter 
kun  at  have  været  een  Dag  i  Salt  Lake,  gav  han  sig  paa  Vej 
tilbage  igen  med  flere  lette  Vogne  ladede  med  Proviant,  Klæ- 
der og  Medicin. 

Kompagniet  naaede  South  Pass  den  18.  efter  at  være  blevet 
pisket  af  en  frygtelig  Storm  hele  Dagen.  Der  lod  adskillig 
Klagen  fra  dem,  der  var  nødt  til  at  gaa,  da  deres  Fødder  var 
i  en  skrækkelig  Tilstand.  Fra  da  af  mødte  de  Vogne  hver 
Dag  og  havde  snart  Vogne  nok  til  at  kore  alle. 

Den  30.  November  naaede  de  413  overlevende  af  Martins 
Kompagni  Salt  Lake,  og  de  ovrige  ankom  i  Lobet  af  de  næste 
fjorten  Dage. 

Der  findes  næppe  nogen  storre  heroisk  Bedrift  nedskrevet  i 
Historiens  Annaler  end  den,  som  blev  udfort  af  de  27  unge 
Mænd,  som  forlod  Saltso  Staden  den  27.  Oktober  1856  for  at 
hjælpe  de  1550  forsinkede  Emigranter,  der  var  standsede  af 
den  tidlige  Sne  og  strenge  Vinter  Hundreder  af  Mile  fra  men- 
neske-lig Beskyttelse,  uden  Fode  og  Husly.  Ved  de  tapre  unge 
Mænds  utrættelige  Anstrengelse  blev  de  Redskaber  i  Herrens 
Haand  til  at  frelse  disse  ulykkelige  fra  en  frygtelig  Skæbne. 

Om  det  ikke  havde  været  formedelst  disse  heroiske  Bestræ- 
belser, vilde  der  ikke  have  været  nok  Emigranter  i  Live  til  at 
fortælle  Historien.  ,._  ...._.    .  .-__    -.--_.„ 

DIGTE. 

Lad  os  blive  i  vort  Indre 
Som  Naturen  selv,  der  gror, 
—  Meget  mer  og  meget  mindre 
End  vi  i  vort  Hovmod  tror  — 
Saa  vi  aabner  os  mod  Solen 
Som  en  Blomst  i  Vaarens  Jord. 
Axel  Juel. 

»Du  skal  lee!«  blev  min  Devise, 
Latter  dæmper  hver  en  Vee; 
Tro  mig,  Mangen,  som  vi  prise, 
Fik  sin  Lykke  ved  at  lee! 

H.  C.  Andersen. 

Hist  bag  de  yderste  Stjerner, 
Hvis  Smil  dit  Øje  ser, 
Ligger  der  Verdensstjerner, 
Til  hvem  de  ogsaa  ler. 

Olaf  Hansen. 


Rettelse. 

Da  det  kneb  lidt  med  Korrekturlæsningen  af  sidste  »Stjerne«, 
har  der  desværre  indsneget  sig  et  Par  alvorlige  Fejl  i  Teksten,  og 
den  ene  ser  vi  os  nødsaget  til  her  at  rette.  I  Stykket  »Til  Kamp« 
staar  paa  Side  275  »den  store  Kamp  om  Menneskelig  og  Menneske- 
sjæle«. Skal  være:  »Menneskeliv  og  Menneskesjæle«. 

